ming030890/wiki-yue-high-quality huggingface dataset:
巴士迷

巴士迷 (英文：Bus spotter)，負面批評叫巴膠或者巴敗，係指一班對巴士有興趣嘅人。佢哋除咗鍾意搜集同巴士相關物品，例如巴士模型，亦可能會熟讀巴士路線嘅資料。不過，有部分巴士迷為咗以一個較好嘅角度去影巴士，例如影佢哋嘅「愛車」、「全廣特巴士」、「跨廠特巴士」等，而走出馬路去影巴士，影響其他駕駛者視線。一少部分巴士迷為咗投入對巴士嘅興趣而喺巴士上面扮揸緊巴士同發出巴士嘅機器聲、其他非法行為（例如偷車、集體毆鬥、違反交通規則、破壞公物等）同埋其他滋擾大眾嘅行為令到巴士迷喺香港普遍形象唔好。

巴士車輛調查
主要係各大型巴士公司擁有嘅巴士車輛數目、車輛類別同所屬嘅製造商、巴士公司所採用嘅技術、巴士車牌等資訊研究。

搭巴士
作為巴士乘客喺巴士上面錄影行車片段，又聆聽各種巴士引擎發出嘅聲音，評估巴士性能同車長揸車技術。

巴士保存
一啲巴士公司，將部分營運壽命達到一定時間程度嘅巴士，作廢舊巴士出售。某啲巴士迷對呢啲巴士懷舊，唔忍心將佢哋運去廢車場解體，所以就買啲殘舊巴士，之後翻新同唔定期行駛，作為對巴士迷一種集體回憶。呢啲翻新嘅殘舊巴士，喺規管上面嚴格好多：包括唔可營運載客，同時要檢查廢氣排放率有無超越當地環保法規等。

路線研究
某啲巴士迷會研究巴士路線，分析各條巴士路線對地區乘客嘅利弊、巴士路線對各款巴士型號營運嘅影響等。

路線建議
一啲巴士迷對現有嘅巴士路線有不滿之處，就提出路線建議，例如定線、班次、車費等安排，引起其他巴士迷討論。

巴士貨品收集
主要係收集巴士路線介紹單張、巴士相關貨品等。一啲喺廢車場拆卸嘅巴士零件，亦成為巴士迷買入嘅對象。而巴士公司亦會將部分廢舊巴士零件，以拍賣形式發售。

車入面聲音、路線牌收集
有啲巴士迷會用錄音器材，收錄巴士報站機嘅聲音、巴士引擎聲等研究。有啲就攝影各類型巴士塑膠製、電子顯示等路線牌，用嚟收集同研究。

仿制巴士相關物品
有啲巴士迷利用各種電腦軟件自行制作、合成高仿原版嘅巴士站牌、路線牌、報站器等有形或者無形巴士相關物品甚至用於惡搞諷刺。

巴士模型
一啲品牌模型製作公司，推出唔同種類嘅縮小比例巴士模型，包括經典至現代類型嘅巴士模型（由巴士公司授權），畀用家收藏。亦有巴士迷自行製作巴士模型。

模擬遊戲
一啲巴士迷為咗一嘗揸巴士嘅滋味，會喺Microsoft公司嘅電腦遊戲產品Midtown Madness 2（簡稱MM2）入面加入各種城市同車輛模組以及附加檔案，令佢成為一個模擬揸巴士嘅遊戲。

巴士迷討論區
巴士迷成日登入各個大型巴士迷討論區，發表同巴士有關嘅資訊，包括巴士相同影音、巴士車種、路線討論同車務狀況，亦會講有關巴士嘅軼事等。
巴士車站

巴士車站（英文：Bus station）係比較大規模嘅巴士停靠站，會有好多條巴士線停車上落客，通常係嗰啲巴士線嘅總站，但亦可以係中途站。
新化系統交流道

新化系統交流道喺台灣台南市新市區同新化區交界，用於連結國道三號同國道八號，指標分別係346公里、14公里。
國道3號南下車道嘅交流道出口
新北市淡水區文化國民小學

新北市淡水區文化國民小學係台灣一間市立國民小學。隔籬係淡水區淡江高中。
新北市立新埔國民中學

新北市立新埔國民中學，（英文全稱：New Taipei Municipal Xinpu Junior High School，英文簡稱：HPJH），簡稱新埔國中，係台灣新北市板橋區新埔地區一間中學，1985年成立。

校訓
「誠仁勤朴」
誠：真誠真實，誠信待人踏實面對人生。
仁：存仁心、行仁道，為做人嘅根本。
勤：勤勞謹慎唔懈怠，無怨無悔。
朴：認識自己嘅本我，保持純真質朴嘅天性。
主要精神系「進步就系高貴」。

歷史沿革
民國73年（1984年）：9月1號成立中華民國台灣省台北縣立新埔國民中學籌備處。
民國74年（1985年）：8月成立台北縣立新埔國民中學，正式招收第一屆國一新生11班。
民國79年（1990年）：奉准增設美術資優班。
民國81年（1992年）：奉准設立附設國民中學補習學校。
民國83年（1994年）：奉准增設舞蹈資優班。
民國83年（1999年）：奉准設立附設幼稚園。
民國99年（2010年）12月25號隨住台北縣升格改屬新北市。
新北區

新北區係中國江蘇常州一個市轄區，總面積425平方公里，人口48萬。
新北市私立徐匯高級中學

新北市私立徐匯高級中學（英文：St. Ignatius High School），簡稱徐匯中學，係臺灣新北市一間中學。1850年，天主教耶穌會喺上海徐家匯耶穌會會院隔籬創建一間教會男子學校，初初叫做徐匯公學（College Saint Ignace，聖依納爵）。1931年改名徐匯中學。中共建國後，1951年，上海徐匯中學俾中共政府接收，即係而家嘅上海市徐匯中學。1963年，喺臺灣嘅校友發起喺台北縣蘆洲鄉（而家新北市蘆洲區）復校。
日本將棋

將棋（和製漢字：将棋；日羅：shōgi），又有叫日本象棋，係源自日本嘅一種棋。

特色
棋盤由 9x9 個棋格組成。
棋子唔係用顏色嚟分，而係用擺放嘅方向嚟分。
未升變嘅兵種有玉將(王將)、飛車、角行、金將、銀將、桂馬、香車、步兵。
食咗對方嘅棋，會當做俘虜變成自己嘅手棋，輪到自己行棋嘅時候，可以打出去。
日本山椒

日本山椒（Zanthoxylum piperitum），又叫日本花椒，係芸香科花椒屬嘅一種植物。佢嘅果係日本菜常見嘅調味料。
日本年號

日本年號，亦叫日本元號，係日本參考中國嘅年號而創立嘅紀年制度，喺公元645年由孝德天皇開始用，一路用到而家，係當今世上唯一仍然用緊由君主定立年號（元號）嘅紀年制度。
1867年明治天皇繼位之後，改革日本年號，規定改行「一世一元」，即係一個天皇得一個年號。而天皇死後唔會再另立諡號，而係用佢嘅年號稱呼佢。另外，由明治五年十二月初二（1872年12月31號）之後，日本年號參照嘅曆法由農曆改做西曆，1873年1月1號就係明治六年1月1號。
由2019年5月1號開始，日本年號就係令和，前一個就叫平成。
日本天皇繼承順位

日本天皇繼承順位（日文：こういけいしょうじゅんい、響日本又叫皇位繼承順位）係指日本皇室根據皇室典範而定嘅繼承天皇次序，響1889年由明治天皇定落到依家。
而依家嘅日本天皇繼承順位係文仁→悠仁→正仁。

皇位繼承順序
根據皇室典範，淨係得男仔先至可以繼承，而繼承順序依序係：
天皇第一個仔
天皇第一個孫（仲要係皇太子個大仔）
皇太子嘅其他子孫
天皇第二個仔同埋佢嘅子孫
其他男性子孫
天皇個細佬同埋佢嘅子孫
天皇嘅叔父、伯父同埋佢嘅子孫
不過就算係咁，其中都有分先後，就係嫡子（即係指由正室生嘅仔）會優先考慮；如果嫡長子有事，但正室又有另外一個仔，咁就會傳畀嗰個仔；如果正室冇仔生或啲仔全部死嗮，先會畀庶長子繼承，而呢個條例都會用響宮家身上。
就好似伏見宮第20同埋23代當主邦家親王，佢有成17個仔，但好多都係庶出，由正室所生嘅就淨係得兩個仔：老六貞教同埋第十四個仔貞愛，而大仔晃就係庶出。所以最後邦家親王傳咗當主一位畀嫡長子貞教，但係貞教早死，咁就會根據上面咁寫，即係由貞愛繼承，就唔會畀庶仔晃。

明治天皇時代
舊皇室典範響1889年由明治天皇實施，由於佢淨係得一個仔嘉仁生存到落嚟，而老豆孝明天皇又淨係得明治天皇一個仔，所以嘉仁係唯一繼承人。響1893年，明治天皇五仔輝仁出世，所以佢曾經係日本天皇繼承順位第二順位，但輝仁響1894年隨即夭折，所以又係得返嘉仁一個繼承人。

昭和天皇時代（1947年之後）
響1947年，因為新皇室典範正式實施，響新皇室典範同埋駐日盟軍總司令指下，有十一個宮家要皇籍脫離，所以剩底嘅皇室成員全部係天皇嘅直屬親屬。
日本建築

日本建築（平假名：にほんけんちく；日羅：nihon kenchiku）係指日本嘅建築風格。
日本尖牙鱸

日本尖牙鱸（學名：Synagrops japonicus）係發光鯛科尖牙鱸屬嘅其中一個種。
最佳原住民語歌手獎

金曲獎最佳原住民語歌手獎係依家金曲獎流行音樂類獎項。2003年第14屆起最佳方言男、女演唱人2個獎項跟演唱語言分做台語男演唱人、台語女演唱人、客語演唱人同埋原住民語演唱人4個獎項，其中最佳原住民語演唱人獎自2007年第18屆起改名做最佳原住民語歌手獎到依家。

最佳方言女演唱人獎（第11屆、13屆）
最佳原住民語演唱人獎單獨設立前，紀曉君以演唱原住民語歌曲做主而入圍最佳方言女演唱人獎。
屆次
得獎者
專輯名稱
其他入圍者
最佳傳統表演藝術影音出版獎

最佳傳統表演藝術影音出版獎係依家金曲獎傳藝音樂類頒發項目。
最佳個人表演新秀獎

最佳個人表演新秀獎係依家金曲獎入面，傳統暨藝術音樂（傳藝金曲獎）頒發獎項，屬於戲曲表演類獎項。
最佳化編譯器

最佳化編譯器（optimizing compiler）係指會將一個電腦程式嘅某啲特性最大化或者最小化嘅編譯器。
最佳台語專輯獎

金曲獎最佳台語專輯獎係依家流行音樂類金曲獎演唱類嘅出版獎項。來源自1990年第2屆所設立嘅「最佳專輯獎」，自1991年第3屆起，專輯獎分設做「最佳演唱專輯獎」同「最佳演奏專輯獎」2個獎項。演唱專輯獎喺2005年第16屆時，再跟語言分別設立：國語、台語、客語同埋原住民語等4項專輯獎，台語專輯自此獨立設獎到依家。歷屆入圍嘅台語專輯入面，以江蕙演唱嘅專輯獲得最多獎項同入圍，總計入圍10次，獲獎5次。2017年第28屆起除咗保留跟語言劃分嘅4項專輯獎之外另增設「年度專輯獎」，嗰個獎項類似2005年第16屆之前唔理語言嘅「最佳演唱專輯獎」，受理不拘語言嘅各類演唱專輯。

沿革
1990年（第2屆）：設立「最佳專輯獎」。
1991年（第3屆）：獎項依音樂類型分設做「最佳演唱專輯獎」同「最佳演奏專輯獎」。
1997年（第8屆）：獎項改名做「最佳流行音樂演唱唱片獎」。
2000年（第11屆）：獎項改名做「最佳流行音樂演唱專輯獎」。
2005年（第16屆）：獎項再跟語言分設「最佳台語流行音樂演唱專輯獎」。
2007年（第18屆）：獎項改名做「最佳台語專輯獎」。

統計
※連續3年（包含）以上獲獎或提名，以「－」符號表示。
最佳傳統音樂專輯獎

最佳傳統音樂專輯獎係依家金曲獎傳藝音樂類頒發項目。
昭通機場

昭通機場（粵音：ciu1 tung1 gei1 coeng4）係喺中國雲南嘅一個機場，喺1994年嗰陣起好兼且開放畀人用嚟搭飛機。
昭和村 (福島)

昭和村 (福島)係日本楔位文，重未完成，麻煩你幫手補充內容。
昭平

昭平係中國廣西賀州一縣，面積3273平方公里，人口41萬。
昭憲皇太后

昭憲皇太后（日文：昭憲皇太后／しょうけんこうたいごう Shōken Kōtaigō；1849年5月9號—1914年4月9號）係明治天皇老婆，原名一條美子（日文：一条 美子〔一條 美子〕／いちじょう はるこ Ichijō Haruko）。

經歷
1849年4月17號，昭憲皇太后喺京都一條家桃花殿出世，係一條忠香第三個女。
後生嘅昭憲皇太后
1867年5月18號，佢嫁畀明治天皇。同年6月28號女御宣下。1869年2月7號改名做美子，12月28號被冊立為皇后。佢大過明治天皇，為咗要避諱，官方資料改成1850年先至出世。
1912年7月30號，明治天皇駕崩。大正天皇繼位，佢成為皇太后。
1914年4月9號，佢死於心絞痛，享年64歲。諡號為昭憲皇太后。同老公明治天皇一齊葬喺京都伏見區伏見桃山陵。
由於冇親生仔女，所以佢收養老公嘅典侍柳原愛子啲仔女。
做緊皇后嗰陣，推動「華族女學校」（而家嘅學習院女子高中部）、「お茶の水の東京女子師範学校」（而家嘅御茶水女子大學）設立，致力於日本近代女子教育。此外亦都熱心從事慈善事業，對東京慈惠醫院同博愛社（而家嘅日本紅十字會）發展有所影響。
佢係日本史上第一位着西裝嘅皇后。接見過俄羅斯帝國阿列克賽·亞歷山大羅維奇大公（英文：Grand Duke Alexei Alexandrovich of Russia）（1872年）、德意志帝國海因里希王子（1879年）、第18任美國總統格蘭特夫婦（1879年）、德意志帝國瓦爾德馬王子（1912年）。
昭蘇機場

昭蘇機場（粵音：ciu1 sou1 gei1 coeng4）係喺中國新疆嘅一個機場，喺2022年嗰陣起好兼且開放畀人用嚟搭飛機。
昭島市

昭島市（日文：昭島市／あきしまし Akishima shi */?）係日本東京多摩地區嘅其中一個市。
維基同享有多媒體嘅嘢：昭島市
昔德蘭

昔德蘭（Shetland），又叫昔德蘭群島（Shetland Islands），係英國蘇格蘭一個群島，喺大不列顛島東北，面積1,466平方公里。
昔神星

昔神星（Urda），即係小行星167，係太陽系小行星帶嘅一粒小行星，喺1876年8月28號發現。
昔陽

昔陽係中國山西晉中一個縣，總面積1952平方公里，人口23萬。
易通行

圖中係青沙公路尖山隧道收費站，目前已經被易通行取締。
易通行（英文：HKeToll）係香港運輸署旗下由快易通營運嘅自動道路繳費系統，呢個系統由2023年5月7號起陸續喺香港各隧道嘅收費站投入使用。呢項智慧出行措施讓駕駛人士可以透過繳費貼遙距繳交隧道費，唔使喺收費亭停車或排隊畀錢，從而令到道路更加暢順。「易通行」服務將會取代傳統「人手收費亭」同「快易通」行車道。當隧道實施「易通行」之後，有關隧道嘅收費廣場同所有收費亭將會停用並移除。

運作
車主將繳費貼貼喺車輛擋風玻璃上之後，通過無線射頻識別技術（RFID）同自動車牌識別技術，讓隧道現場設備讀取貼喺車輛擋風玻璃繳費貼嘅資料或擷取車輛嘅車牌影像，辨識車輛登記號碼，然後系統會自動喺預設嘅繳費戶口中扣除隧道費。如果車主未有使用「易通行」，當車輛經過收費隧道嘅時候，系統會辨別車牌號碼，車主需要喺寬限期之內補交隧道費。
易門

易門係中國雲南玉溪一個縣，總面積1571平方公里，人口17萬。
昝氏

昝（粵拼：zaan2）係唐人姓氏，喺《百家姓》裏頭排第165位。

名人
昝希三：高雄縣六龜鄉公所秘書
昝家驤：籃球名人
呢篇昝氏係同姓氏有關嘅楔位文章，重未寫完嘅。麻煩你幫手充實佢。
廣州起義路

廣州起義路（粵拼：gwong2 zau1 hei2 ji6 lou6）係中國廣東省廣州市入面嘅其中一條主幹道，呢條馬路喺越秀區入面，成條馬路係南北走向。南邊從一德路、海珠橋同埋泰康路嘅交界開始，一直向北去到中山五路嗰頭。

概要
全長1220米，闊14～22米，4～5車道。成條路係單行綫，凈係可以從南邊向北邊行。其中喺每年嘅農曆新年期間，廣州嘅西湖路附近嘅廣州起義路（中山五路到惠福西路同埋惠福東路交界嗰橛）係唔畀行除咗的士之外嘅車。

史
喺1919年嗰陣，廣州市政府就開始拆咗啲内街，跟住就起條路出嚟，而咁啱呢條路就改咗名嗌「維新路」，嗰陣時係廣州入面其中一條最闊嘅馬路。而呢隻名嘅意思係因為條路穿過清代衙門入面笪空地，加上嗰陣時係啱啱推翻咗清朝冇耐，有維新變革嘅含義。喺1948年嗰陣改咗一次名嗌「中正路」。1950年嗰陣就改返名嗌「維新路」。到咗1966年，由於廣州公社同埋廣州起義入面誕生嘅廣州蘇維埃政府舊址都響度，所以條路就改咗名嗌「廣州起義路」。

特色
呢條馬路入面有好多間重要機構。其中條路嘅北邊有好多間搞印務、旗幟、禮儀用品嘅舖頭；而南邊嗰橛，受附近嘅高第街同埋大新路鞋業城影響，開咗好多檔賣鞋料同埋賣衫褲嘅。重有呢條路都比較彎下，係因為起條路嗰陣要留返間「千頃書院」（依家係中國社會主義學院廣州分院）喺度。
廣州譽德萊國際學校

（英文：Utahloy International School Guangzhou），又叫廣州譽德萊外籍人員子女學校，係中國廣東省廣州市嘅一間國際學校，喺1998年成立，位置喺白雲區沙太北路800號（金湖花園入面）。呢間學校既係一間國際學校，又係中小學、幼稚園配套嘅學校。
廣州起義烈士陵園

廣州起義烈士陵園（粵音：gwong2 zau1 hei2 ji6 lit6 si6 ling4 jyun4）係為咗紀念1927年12月11號中國共產黨領導嘅廣州起義犧牲嘅烈士而起嘅紀念性公園，喺中國廣東省廣州市越秀區中山三路92號，佔地26萬平方米。
地鐵一號線嘅烈士陵園站個名係源自呢度。

史
呢間公園喺1954年開始喐手，到咗1957年廣州起義30周年嗰陣起好。
佢喺1963年同埋1986年就以「紅陵旭日」畀人揀做新嘅羊城八景之一。
廣州起義紀念館

喺1949年解放軍霸咗廣州之後，公安局俾廣州市人民政府接咗，重喺呢度起廣州市公安局。到咗1956年，廣州市人民政府就將南樓起成廣州起義陳列室，重開放埋添。1987年，廣州市公安局將舊址嘅南樓、中樓同門樓呢啲建築畀嗮文物部之後就將舊址維修，重成立咗廣州起義紀念館。之前葉劍英喺呢度起咗「廣州公社舊址」呢6個標題字。但係，由於廣州市公安局冇乜辦公場所用地嘅關係，到咗2005年底，廣州市公安局先至向文物部門轉嗮凈低嘅舊址北樓同拘留所。喺2006年開始重新裝修過紀念館。喺裝修嗰陣，重喺舊址嘅北樓挖咗炮彈、手槍等文物出嚟。而呢個維修工程一直到2007年先至結束，而家呢間嘢係重新開放咗。
雖然話廣州市公安局最後將舊址冚唪唥轉嗮出去，但而家同廣州市國家安全局一樣，重喺廣州起義紀念館隔離，同廣州起義紀念館一齊用同一個門牌冧巴。喺1961年俾國務院劃咗入去全國重點文物保護單位嘅同時，重將廣州起義紀念館轉畀咗廣東革命歷史博物館嗰邊。
廣州賓館

廣州賓館（粵拼：gwong2 zau1 ban1 gun2；英文：Guangzhou Hotel）；第個名係廿七層（jaa6 cat1 cang4）；佢係中國廣東省廣州市嘅一間三星級賓館。喺越秀區泰康路同廣州起義路嘅交界東北邊，隔籬冇幾遠就係海珠廣場同華廈大酒店。呢間嘢喺1968年～1976年4月唔單止俾人話成既係成個廣州入面嘅地標性建築同時，重俾人話成係廣州嘅最高樓；甚至又喺全中國地區甚至俾人話咗係「中華第一樓」嘅同時，重俾人話成係「遠東第一樓」。

設計、逳手同落成時間
呢間大廈係由廣州外賓旅馆籌建處嚟負責設計，喺1966年9月由廣州工革委房管系統委員會負責開始喐手起，直到1968年4月先至起好。

酒店嘅設施
廣州賓館入面有351間客房（包括套房）、2間餐廳同埋一間多功能宴會中心、5個大大細細嘅會議室同埋商務中心。酒店重整咗桑拿按摩、沐足、棋牌、時裝精品同商場等配套設施響度。
廣州賽馬場

，又寫廣州賽馬塲或廣州賽馬埸，係中國廣東省廣州市嘅一間賽馬場，喺1993年1月3號起好，位置喺天河區珠江新城入面，黃埔大道西以南；馬場路以東；潭村路以西；花城大道以北嘅位。賽馬場曾經喺1993年1月8號到1999年12月12號辦過任何賽馬比賽。

規模
佔地面積：33公頃
有4條跑道：
內圈——練習道
中內圈——沙地跑道，全長25×1485m。
中外圈——草地跑道，全長32×1695m。
外圈——救護車道。
容納人數：40000人
場地入面裝咗大型電子計分牌、跟蹤攝影裝置、終點掃描攝影裝置等。
喺場地關閉之前：
員工3000人，騎師40人，馴馬員400幾人
有喂馬、釘蹄、馴馬、馬醫等好多種分工
競賽馬匹：1000幾
其中純種馬喺澳洲空運過嚟，一個比賽日要出動成百幾匹馬。

風靡一時
賽馬場喺1993年1月3號起好，1993年1月8號正式開幕。喺開辦初期，規模同上座率同香港嘅沙田馬場差唔多，但排亞洲第二，因為嗰時每個禮拜二、四、日都有賽馬睇，而且分日頭賽同晚黑賽。入場門飛要￥10。喺嗰時除咗乒乓波同籃球之外，其它體育運動要有設備同好多錢先至得，加上好少有人做喺文革期間話成資產階級嘅體育運動。有人提出係咪可以畀廣州搞賽馬運動嚟籌集福利資金，結果廣州成功辦咗一次賽馬，喺嗰時中國內地都未見過嘅。而廣州俾中央批准按香港賽馬方式做馬彩。喺賽馬開辦無耐，全廣州整咗百幾個同賽馬有關嘅投注站。1995年開咗電話賣飛，1997年開埋電視台嘅衛星直播。
賽馬場最葳蕤一次喺1994年，一場嘅投注額去到CNY￥1000幾萬，每個賽馬日都有成1~2萬人睇比賽。但到咗1996年，由於中共中央、廣東省同廣州市嘅人民政府猛咁出批文話唔畀有博彩性質嘅賽馬，但賽馬娛樂總公司嘅老細出嗮計仔，堅持重係搞博彩，先係將「投注博彩」改成「智力測試」，後嚟改成「門飛換實物獎」將帶有博彩性質嘅賽馬持續到1999年11月。1998年三江洪峰期間，馬會出過1000萬蚊做咗賑災慈善，創咗嗰時中國內地最多捐錢紀錄。

正式停辦
1999年11月，中共中央、廣東省同廣州市嘅人民政府開始頂唔順賽馬場一直死牛一邊頸喺度搞博彩性賽馬行為而勒令停止賽馬，原因係賽馬重未合法化，加上賽馬日期間因管理失敗而一直搞蝕本生意。到咗1999年12月12號，賽馬場跑完最後一次賽馬之後正式關閉，從1999年12月14號開始一直見唔到任何賽馬比賽舉行。
從1993年1月8號到1999年12月12號期間，廣州馬會一共辦咗757場次賽馬。

停辦之後
廣州賽馬停辦之後，由於賽馬娛樂總公司嘅老細黃啟桓利用公款，同香港人梁×駒、梁×榮做貪污受賄行為，結果喺2001年2月23號入咗法院。喺嗰年5月11號開二審，決定將黃啟桓掟入監倉19年重收繳咗10萬蚊嘅財產。喺嗰年嘅羊城晚報講：「賽馬總公司重喺成個廣東搞咗103個場外投注站而造成一系列嘅社會腐敗風氣。」而黃啟桓俾政府收監坐到2020年先至出獄。
從1999年底停辦之後一直到2007年，馬會差咗成12萬蚊嘅債務。

改成汽車城
黃啟桓俾政府收監之後，2003年8月6號，廣州市政府宣佈對外出租21萬平方米嘅場地而改成汽車交易市場，嗰年12月13號變成三鷹汽車城。而規劃冇話將馬場入面嘅計分牌拆咗佢，而係做永久性紀念物。而馬場汽車城最後喺2014年2月28號停業，同年4月1號全面撤出。

復辦傳聞
1999年停辦賽馬後，廣州地區屬下嘅賽馬會一直到而家都未解散。其實佢哋等緊幾時恢復返賽馬，假設廣州可以重開賽馬，佢用8個月時間可以恢復返，但隨後一直未恢復。2007年4月18號，廣州地區有媒體報道話賽馬會重開嘅傳聞，但廣東體彩話未收到呢方面嘅消息。2010年嘅兩會期間，廣州有政協委員都提過恢復廣州賽馬嘅講法，但一直冇聲氣。直到2016年1月26號，廣州市體育局召開咗一年一度嘅體育會議，話要除咗發展兼培養好本土嘅足球產業同打造廣州兩大球會（廣州恆大淘寶同廣州富力）攞到重好嘅成績之外，重做好萬達體育同香港賽馬會等體育企業服務工作同考慮喺2018年恢復賽馬。
廣州購書中心

廣州購書中心（粵拼：gwong2 zau1 kau3 syu1 zung1 sam1）係中國廣東省廣州市嘅一間比較出名嘅大型實體書店，喺天河區天河路123號。呢間書店喺1994年11月23號開業，喺2014年9月29號到2015年2月16號期間試過閂門裝修。而家已經發展到搞賣圖書為主同賣一系列文化用品喺埋一齊嘅大型文化企業。呢間嘢嘅年銷售額去到3.8億蚊，排喺中國內地嘅大型書城第二。呢間書城係廣州新華書店屬下嘅一間大型購書中心，有「神州第一書城」嘅名。
廣州購書中心有10層樓咁高，營業面積去到1.8萬平方米，入面主要搞埋圖書、音像製品、電子出版物同配套文化用品。大樓入面重有成幾十家經營品種同埋唔同風格嘅民營書店同場快餐廳、咖啡檔、眼鏡廊、鋼琴城、畫廊、藝坊、文化體育用品等配套經營嘅商舖響度。呢間嘢重有黃埔分店同埋肇慶嘅時代廣場店。
廣州話粗口研究網

廣州話粗口研究網係個介紹廣州話粗口嘅網站，內容以香港為中心，以前擺喺雅虎地球村，後來搬咗去Google協作平台，提供如題嘅參考資料。
廣州語本字

《廣州語本字》係本詞書，作者係晚清舉人詹憲慈；本書輯錄1405個廣州話詞語同埋佢哋嘅出處。初稿喺民國十三年（1924年）完成，但到1995年先至付印成書。同清初屈大均（屈翁山）《廣東新語》，民初孔仲南《廣東俗語考》，都係1949年之前廣東文人研究廣州話嘅文獻。

時代背景
清朝規定，初做官嘅，知縣以上官員都獲得皇帝引見，遠遠地跪喺皇帝面前，高聲報告自己嘅姓名履歷。當清世宗〈雍正皇帝〉引見佢哋嘅時候，因為聽唔明福建、廣東兩省人嘅話，於是喺雍正六年就落咗道命令：哩班講土話嘅人去其他省分去做官，點審訴訟案？坐響公堂上，上下言語不通，全靠書吏翻譯，一定弊。就算佢哋唔做官，都要聽得明自己長官講嘅嘢。由嗰陣時開始，哩兩省嘅人，應該細細個就學官話，改正土音。哩道命令發落以後，福建、廣東兩省嘅總督巡撫就喺各府州縣開正音書院（又叫做「正音書館」）。政治干預底下，北京話逐漸俾人當做正統，所謂嘅「官話」。
清朝末年，政府要變法，興教育。熱心嘅教育家，眼見日本之所以富強，皆因教育普及；教育容易普及，原因係日本攞東京話做日本國語，文字易通、言語統一。於是乎就發起國語運動來整中國嘅國語。北方王照造咗套官話字母，南方勞乃宣又將呢套字母編成種京音簡字，都係以北京話做標準。自此始，就逐漸有人提倡「統一國語」呢個口號。
民國成立，政府就開始制定國語政策。民國二年（1913年），教育部展開「讀音統一會」，議定注音字母。所謂「讀音統一」，即係規定漢字嘅國音。而呢種國音，當時係由全國代表喺會場上，逐字以多數表決而來嘅，並無指定以北京話做標準。民國七年（1919年），政府公布注音符號。民國九年（1921年），政府公布用普通話做標準嘅《國音字典》。民國十二年（1924年），國語會議決定修改國音字典，明白地指出以北京話音系作為國音標準，任何國音同北京話不合嘅，都要改從北京音；一面修改，一面通知各方傳習國語嘅人，儘先廢止入聲。民國十五年（1927年），國語會將專家研究討論拼音文字嘅結果，制出國語羅馬字來公布；民國十七年（1929年），國民政府嘅大學院〈教育部前身〉，將呢套方案正式公布。民國廿一年（1933年），教育部公布《國音常用字彙》  。

撰寫動機
詹憲慈喺《廣州語本字》嘅自序咁講：
『
廣州之人廣州話，莫以為難之。而寫之於紙，則遲疑不能遽下筆矣。蓋廣州語往往口所道，而筆不能寫？其本字未易一一知也。憲慈端居多暇，淵淵以思。思吾人其達意而有所語，一語必有一義，因義求字，庶幾本字可得。
』
大意話廣州話唔知點寫，覺得為難，係咪唔寫得？不過只係唔知本字係乜，詹憲慈得閒，諗來諗去，用字本義搵本字。加上當時詮釋廣州話嘅書（《粵東筆記》）都唔係廣東人寫嘅，亦有問題，令詹憲慈想寫。

出版波折
詹憲慈前後約花咗兩年時間，博覽經史子集書籍，考據字詞。佢喺自序中話：「兩年以來，惟有凝坐，血脈鬱積，病者屢矣，未肯輟也。邇且大病，三日不食。人以為病之生，生於覽閱過勞，余未之承。洎乎病瘉，蚤起翻書，目眩而神疲也。乃不敢復事求索，而總計所記廣州語本字，都一千九百餘字矣。重為審汰，存者一千三百有奇。從容寫定，名之曰《廣州語本字》。」
1933 年，軍閥陳濟棠主政廣東時，曾經想弘揚文化，於是差遣葉丈同埋李棪等人，搜羅廣東人未發表嘅著作，準備收錄入《廣東叢書》續集第三輯，加以輯印成書。當時葉李等人因為大明張萱《西園聞見錄》篇幅太多，決定改以詹憲慈《廣州語本字》四冊代替。本來出版一事已經去到付印階段，稿件亦已經交咗去海甸北平印刷局準備排板發行。偏偏撞正陳濟棠失勢落台，無晒經費，出版之事迫住腰斬。
1949 年，大陸江山色變，詹憲慈第三媳婦馬淑芬雖然要倉皇離開廣州，但因為感到草稿係文化精粹，唔可以失去，於是帶埋草稿走到香港。雖然佢係香港定居後，好想將草稿付印出版，但係印刷商普遍認為由於欠缺適合嘅鉛字體，貿然排印錯誤必多，出書一事又再擱置。後尾，馬淑芬嘅侄詹德盈，為防萬一，將草稿複印分送畀兄弟，以免因意外而令草稿散失。直至 1995 年，詹憲慈嘅第廿四個孫詹德隆先搵到機會，交由中文大學出版社付印，先至達成詹家出版宏願。

典故同埋結構
作者響古藉《爾雅》、揚雄（字子雲）嘅《方言》、《釋名》、《廣雅》等搵依據，凡係關乎廣州話本字嘅，都收錄入佢本書。全書共分四十二卷，一共一千四百零五個詞語條目。

評價同埋批評
王亭之雖然響《廣府話救亡》一書中推崇《廣州話本字》，但係亦指出有商榷嘅兩度。「聽日」為例，詹憲慈以為係「翼」字急讀轉音，但王認為應該係「停日」；又質疑「冷到牙齒打掛」出自《穀梁傳》「轚掛」，而認為應該指牙齒相擊，重話可以響元曲中搵到例證。王亭之認詹憲慈身為舉人，唔想響詞曲中搵例證，因而有盲點。喺網上亦有唔少對解釋牽強嘅「粵語本字」嘅批評。
星海音樂學院

1985年12月：為咗紀念廣東人民音樂家冼星海，學校改名做星海音樂學院。
星海音樂廳

星海音樂廳（英文：Xinghai Concert Hall）係中國廣東省廣州市嘅其中一間大型嘅音樂廳。呢間樂廳喺越秀區二沙島度，1998年3月3號起好，1998年6月13號正式開放。而家係中國內地規模最大、設備最先進嘅多功能國際音樂廳。

名
内文：冼星海
呢間樂廳係為咗紀念喺中華民國時期、廣東出身嘅出名音樂家——冼星海而起嘅名。

交響樂演奏廳
星海音樂廳入面嘅交響樂演奏廳
交響樂演奏大廳係音樂廳嘅主體，佢重係家陣中國內地最大嘅純自然聲演奏廳。喺綜合聲學指標方面，係達到國際一流嘅專業交響樂廳標準，同時重結合咗呢個廳嘅規模而設計；而觀眾席方面，就好似個山谷嘅梯田噉，有堂座、廂座、樓座同廊座，挾埋一共有1500個座位，雖然話唔同座位，角度都有唔同，但係去到邊個座位都好，收到嘅音頻都係基本一樣嘅，而且混響嘅時間凈係得1.8秒。廳堂嘅跨度有80米，喺大廳頂重吊住卌幾隻玻璃鋼調音體；喺舞臺嘅正上面，重有喺捷克引入嚟嘅管風琴，佢重係而家成個東南亞入面，最大嘅巨型管風琴。而個管風琴有40噸重、闊14米、高9米、深5米，差唔多有3層樓咁高。入面重有成7000條樂管響度，既有金屬管，又有木製管；而最大嘅樂管重可以畀一個成年人鑽入去；而最細嘅重幼過支筷子，而佢嘅演奏效果方面，同一支大型交響樂隊差唔多。
注意，星海音樂廳入面係會屏蔽嗮所有嘅手機信號，喺演出嗰陣，主辦單位就會撳掣來屏蔽。

室內樂演奏廳
室內樂演奏廳係有國際水準嘅演奏廳，而呢個廳嘅牆度裝咗一條有多種模式調節嘅幕簾同29部吸音轉體，重有演奏台、音控室、放映室、休息廳等設施，由於呢個廳係通過電腦來調節室內嘅聲學性質，所以佢唔單止可以用喺室內嚟搞室內樂、重奏、獨奏、獨唱外，重可以辦單、雙、三人舞演出、獨幕劇表演等好多種唔同樣嘅演出以及音樂講座、播電影呢啲噉嘅嘢。而呢間廳入面有460個座位咁多。

音樂錄音室
星海音樂廳嘅音樂錄音室係華南地區第一間、亦係目前爲止唯一一間48聲軌道嘅數字錄音室。佢有分期分軌錄音嘅強吸聲錄音棚，可以針對演奏廳入面嘅自然混響聲場、來錄低聲樂或器樂嘅現場實況，入面重有DVW四訊道數位現場錄影系統同埋數位非線性嘅電視編輯系統，可以喺現場度整DVD同埋VCD、CD。

圖書資料中心
星海音樂廳嘅音樂圖書資料中心係結合咗視、聽、讀呢三種服務功能嘅專業音樂圖書館，佢嘅主要任務係收集啲世界音樂資料、以及國際音樂信息；重提供埋信息諮詢服務。佢重收藏咗世界優秀音樂作品嘅音像資料、樂譜同埋相關嘅音樂書刊，演出劇嘅珍藏紀念品。

樂器
為咗滿足世界級嘅交響樂團同演奏家嘅表演，星海音樂廳重配置咗兩部喺德國出嘅Steinway鋼琴、兩部奧地利出嘅Bosendorfer鋼琴、一部日本出嘅Yamaha鋼琴、以及美國出嘅一部馬蓮巴琴、一部豎琴同一套定音鼓。
星漢路

星漢路（粵拼：sing1 hon3 lou6）係中國廣東廣州嘅兩條南北走向道路，喺黃埔區官洲西南。

敘述
呢兩條馬路雖然都係闊11米嘅雙向2車道，但佢哋都帶數字做名，而家凈得星漢一路開通咗。

星漢路嘅兩條道路，起點到終點。
兩條道路都從星漢大道開始，一直向南，除咗星漢二路係掘頭路之外，凈低嗰條去到星島環南路。

史
條路喺2008年開發官洲時起，直到2011年官洲開放時開通。但星漢二路重未開通。
星洲日報

《星洲日報》（英文：Sin Chew Daily）係馬來西亞第一大華文報章。

侍從媒體
《星洲日報》枕住以嚟嘅老編傾向於支持國陣嘅情況。喺國陣執政時期，星洲喺國陣一黨優勢嘅情況下，同政府保持默契，並建立如互利共生嘅關係。喺中文報業近乎畀世華集團壟斷嘅情況下，《星洲日報》作為馬來西亞最大嘅華文報章，仍因介入政治鬥爭，而將手上嘅媒體公器私用，提供一面倒嘅消息同言論給社會大眾。

發布被修改過嘅相事件
1999年11月23號，英國廣播公司（BBC）報導《星洲日報》為篡改相公開道歉，理由係修改咗一張1995年嘅相，將前馬來西亞副首相安華喺國陣嘅領導人中刪除，再以當時嘅副首相阿布都拉·巴達威嘅人頭相取代。《星洲日報》總老編劉鑑銓承認修改相違反咗新聞業嘅基本原則，稱該錯誤係由個初級副老編覺得安華已經唔再係國陣陣營，所以認為安華唔啱出現喺嗰張相中，副老編無政治動機，並強調圖片唔係意味住反映事件嘅真實性，並為有關事件喺網絡論壇上刊登道歉啟事。

報導行動黨有意加入國陣事件
2013年5月10號，《星洲日報》一篇題為「林吉祥：可同國陣組聯合政府」，畀群眾解讀成民主行動黨有意取代馬華公會並加入國陣，令行動黨資深阿頭林吉祥成為「箭靶」，慘被網民斥責背叛人民。之後林吉祥召開記者會時重申，行動黨絕對唔會取代馬華，加入國陣，並稱《星洲日報》嘅呢個大標題少不免會誤導讀者認為係行動黨要同國陣組成聯合政府。

自我審查
2019年4月15號，《星洲日報》喺佢嘅Facebook副刊專頁「活力副刊吹水站」貼出一張向香港反送中運動致意「祝福香港」嘅版面相，內容為一名右眼受傷嘅香港女子，同埋其他14張蒙眼抗爭者嘅相合輯。最終《星洲日報》副刊《快樂星期天》無刊登「祝福香港」嘅版頁，改為刊登一則威士忌內容。總編輯郭清江否認撤咗「祝福香港」版頁，佢解釋網上版內容唔一定會刊登喺報紙上面，促請記者唔好炒作呢個新聞。

錯誤報導劉鎮東言論指控
2019年7月29號，時任馬來西亞國防部副部長劉鎮東嗌名《星洲日報》喺佢尋日共華小教學樓同綜合禮堂落成典禮上，喺佢回應華小學爪夷文嘅致辭報導中，直斥《星洲日報》喺報導添加「小題大做」嘅標題同內容係惡意捏造新聞。劉鎮東澄清，佢喺回應華小學爪夷文課題嘅時候，從未講過「小題大做」四個字，但報導標題就直接排版成「劉鎮東：小題大作」，批評要報標題同新聞引言係生安白造。《星洲日報》於30號認係報導錯誤，稱有關報導喺內部查證下，係有關主任喺改稿時濟詮釋所造成，並冇任何議程或者惡意，並喺其網站同城晚報上刊登道歉啟事。

香港反送中運動襲擊校車假新聞
2019年11月13號，《星洲日報》轉載報導《環球時報》所報導嘅香港示威者喺反送中運動襲擊校車假新聞，並附上校車著火嘅假照片。該新聞最終被證實係假新聞，《星洲日報》最終承認喺未完成證實之前就轉述該報導，並喺網絡上公開道歉。

改寫陸兆福專訪內容
2021年5月3號，《星洲日報》轉載一篇《當今大馬》訪問民主行動黨陸兆福嘅報導中，冇註明報導來源，並將專訪嘅內容改寫，惹嚟陸兆福同《當今大馬》嘅批評。陸兆福澄清佢冇接受《星洲日報》訪問，批評內容當中有好多唔符合事實嘅報導，促請喺報導新聞時，嚴守媒體操守。《星洲日報》當日都認錯誤，隨後將報導撤下。

其他批評
資深媒體人莊迪澎：《星洲日報》之可惡，就將一切嘅批評都「個人化」－－舉凡嚴厲唱《星洲日報》者，都歸類為有人格缺陷之人。而且，傲慢、獨裁卻自卑，造就咗好勇鬥狠、民主素養貧瘠嘅報社主管，其結果就係按媒體嘅公共性格，令之淪為呢啲揸手輿論地頭嘅人任意攞嚟「罰」異己嘅私人利器。（2014年7月21號）
民主行動黨秘書處：《星洲日報》唯標的就係打低行動黨，星洲日報嘅歷史脈絡充滿住國陣掛鉤收編嘅事實，從馬華公會收購南洋報業再轉賣畀星洲組成世華媒體，幾乎壟斷咗中文報業，從根本上星洲嘅基因就唔可能中立。就星洲就係錫反對黨（馬華）嘅報系。（2019年9月）
星火不息燃點國際集會

星火不息燃點國際集會係2019年12月23號一次反逃犯條例修訂集會，喺中環愛丁堡廣場搞。呢次集會嘅主題係聲援被警方凍結資金嘅抗爭支援組織「星火同盟」。主辦單位估計有4.5萬人參加，警方就話高峰期有3,300人。
星漢大道

星漢大道（粵拼：sing1 hon3 daai6 dou6）係中國廣東廣州嘅南北走向主幹道，喺黃埔區官洲中間偏南，北邊從螺旋大道開始，一直向南去到星島環南路。

敘述
全長770m，闊33～39米，雙向5～6車道。

史
條路喺2008年開發官洲時起，直到2011年官洲開放時開通。
星海園

星海園（粵拼：sing1 hoi2 jyun4）係中國廣東省廣州市嘅一個園區，喺麓湖公園嘅東北邊。呢個園區係由廣東省音樂家協會同廣州市人民政府為咗記得音樂家冼星海而一齊厝錢嚟起，喺1985年12月1號起好重搞埋冼星海嘅骨灰遷葬儀式。呢個園區係廣州市嘅一個愛國主義教育基地。

風格
公園入面有冼星海嘅紀念碑、墓道、塑像同紀念館、紀念廊等設施。其中入面有70米長嘅墓道同闊嘅平臺、啡紅色嘅大理石放住嚿冼星海嘅雕像；基座底放住冼星海同志嘅部分骨灰甇，重有嘅係成個園區周邊都有綠籬響度。公園入面重有300㎡嘅紀念館響度，話清楚啲後人究竟冼星海做過啲乜猛嘢。為咗畀多啲青少年喺呢度活動，公園嘅出面重專程整咗1000㎡嘅青少年活動場所響度。入面有羽毛球場、地擲球場同戶外健身器材等設施。
星洲之夜

《星洲之夜》（英文：A Song To Remember）係一部2011年由新加坡新傳媒私人有限公司製播嘅華語電視劇集，由白薇秀、戚玉武、郭蕙雯、陳欣淇、陳泂江、陳漢瑋、潘玲玲主演。呢套劇以30、40年代歌舞歡騰嘅新加坡為背景，描述歌舞團兩大台柱于紅（白薇秀飾）同宋巧兒(郭蕙雯飾)嘅明爭暗鬥。
星河舞

星河舞 ，係日本嘅一個女藝人同埋配音員。
恩雅

恩雅·帕翠西亞·伯倫南（愛爾蘭蓋爾文：Eithne Pádraigín Ní Bhraonáin；英文：Enya Patricia Brennan；1961年5月17號—）係愛爾蘭共和國獨立音樂家。若以樂隊嚟講，恩雅一詞就包括：恩雅本人（負責作曲同演出）、Nicky Ryan（負責專輯製作）、同埋Roma Ryan（Nicky Ryan嘅老婆，負責填詞）。恩雅（Enya）呢個名實就係愛爾蘭語嘅名（Eithne）喺英語入面嘅拼音。

開展音樂事業
恩雅1961年喺愛爾蘭共和國Donegal郡Gweedore鎮嘅一個音樂世家出世。佢阿爺係一個喺愛爾蘭巡迴演出嘅樂隊成員，老豆喺未經營酒吧生意前係一個叫做Slieve Foy Band嘅樂隊領隊，而佢阿媽曾經係一個舞蹈團成員，稍後時間喺Gweedore Comprehensive School任教音樂。另外，恩雅有4兄弟同4姊妹，其中幾位曾喺1968年組成一支叫An Clann嘅樂隊（喺1970年中改名做Clannad樂隊）。
1980年，恩雅加入Clannad樂隊，樂隊成員包括七個兄弟姊妹Máire、Pól同Ciarán，同埋孖生嘅阿叔Noel同Padraig Duggan。
喺Crann Úll（1980年）同埋Fuaim（1982年）呢2張專輯入面，恩雅負責鍵盤演奏同唱背景音樂。1982年（喺Clannad憑「Theme From Harry's Game」成名前冇耐時），兼任製作人同經理嘅Nicky Ryan離開Clannad樂隊。恩雅都同時離開樂隊同Nicky合作，開始佢嘅個人事業。

個人專輯／作品一覽
1986年，恩雅為電影The Frog Prince（青蛙王子）配樂。
1987年，恩雅為BBC嘅特別節目The Celts（凱爾特人）配樂，BBC為呢啲配樂發行一張叫enya 嘅專輯。因為呢張專輯令恩雅嘅音樂受到wea總裁Rob Dickins嘅注意，同佢簽唱片合約。
1988年，恩雅喺wea嘅第1張正式個人專輯Watermark（水印）發行。
1991年，第2張專輯Shepherd Moons（牧羊人之月）發行。
1992年，wea攞咗專輯enya嘅發行權，經過重新編曲混音後，改名做The Celts（凱爾特人）全球發行。
1995年，第4張專輯The Memory of the Trees（樹的回憶）發行。
1998年，精選輯Paint The Sky with Stars（星空彩繪）發行。
2000年，第5張專輯A Day without Rain（雨過天晴）發行。
2001年，恩雅為電影The Lord of the Rings: The Fellowship of the Ring（魔戒首部曲：魔戒現身）譜寫同演唱主題曲「May It Be」。
2005年，第6張專輯Amarantine（永恆之約）發行。
2008年，第7張專輯And Winter Came（冬季降臨）喺11月10號出。
2009年，精選輯 The Very Best of Enya（恩雅 / 極緻典藏：跨世紀精選）發行。
2015年，第8張專輯 Dark Sky Island （暗天之島）喺11月20號出。
恩雨之聲

恩雨之聲（英文：Showers of Blessing Evangelistic Ministry，縮寫：SOBEM）係一個基督教傳播電子媒體，唔屬於任何宗派或團體嘅獨立福音機構，由一班熱心支持嘅牧長同信徒組成，負起傳福音嘅責任。

簡介
恩雨之聲1987年喺加拿大多倫多成立，係一個以電子傳媒傳福音為使命嘅傳播機構。持續走訪世界各地，製作普通話、粵語電視同電台節目，並喺加拿大、美國、亞洲、歐洲、澳洲、紐西蘭等五十幾個國家同地區播放。
2001年底，恩雨之聲喺香港設立辦事處，成立董事會，拓展事工。透過香港嘅電視台、電台、手機、電腦網絡，每個禮拜播放福音見證，並透過電話熱線跟進關懷。
恩高斯達特

恩高斯達特（德文：Ingolstadt）係德國拜仁一座城，人口13萬。
恭城

恭城係中國廣西桂林一瑤族自治縣，面積2149平方公里，人口29萬。
恭碩良

恭碩良（英文：Jun Kung，原名Joventino Couto Remotigue，1977年8月18號—）係澳門男歌手，阿媽係澳門土生葡人，阿爸係菲律賓人，1999年喺香港出道，除咗出唱碟，亦客串過電影演出。2017年，佢幫ViuTV拍劇集《前度》。

演出作品
呢個表唔完整，歡迎加料。
恬妞

恬妞（英文：Kelly Tien Niu，1958年1月23號—，原名朱凱莉），係臺灣女演員，1972年出道，佢家姐恬妮（原名朱隱英）亦係演員。

演出
呢個表唔完整，歡迎加料。
恭和堂

恭和堂係香港龜苓膏專賣店，1904年開張，而家喺銅鑼灣、油麻地、旺角、九龍城同將軍澳都有分號。

史
大清太醫嚴綺文退休之後，向家鄉村民傳授宮藏龜苓膏整法。1904年，嚴太醫嘅後人嚴永昌醫師喺香港油麻地創立恭和堂，為大眾整龜苓膏。
晉科中心

晉科中心 （Advanced Technology Centre）係香港一寫字樓，喺上水彩發街2號，1995年起好。
2016年，新鴻基地產申請將大廈活化，並喺2021年將整棟建築物改名做「上水廣場2」，預計喺同年開幕。
晉語

晉語又叫晉方言，係中國方言其中一種。晉語區分佈以山西為中心嘅西北部地區，包括南部、河北、河南、內蒙古、陝西同山西地區。
晉語嘅歸屬問題而家重拗緊，佢原本畀人當係官話嘅一種方言片，不過1985年李榮出版《官話方言的分區》入面，就將晉語由官話分咗出嚟。之後出版嘅《中國語言地圖集》亦都響應將晉語同官話分開，同其他中國七大方言一樣自己獨立一個大方言，變咗八大方言。不過亦有人認為呢個分法唔合乎晉語語音發展，所以應該列返入官話，不過主流意見多數都話應該分開。
就晉語現狀嚟睇，佢保留嘅古代辭彙多過普通話。[未記出處或冇根據]
維基菢蛋機嘅維基百科試驗版：
晉語試驗版
晏揚清

晏揚清（1959年1月3號－），台灣激進親中派台灣工黨政治人物，義守大學財務金融與管理系副教授，曾經代表台灣工黨喺2016年出選第9屆中華民國立法委員選舉（台南市第五選舉區），又喺2020年出選第10屆中華民國立法委員選舉（高雄市第一選舉區），但未能當選。

政治觀點
佢係台灣親中派人士，主張兩岸交流同九二共識，對民進黨持批判態度。
晏嬰

晏嬰（前578年—前500年），字仲，齊國人。係春秋後期嘅政治人、思想家，佢喺齊靈公、齊莊公同埋齊景公在位時做相國執政。
晏冠沙絲蔑

晏冠沙絲蔑晏冠沙絲蔑喺2012年6月13號嗰陣，法國巴黎市嘅里茨阿朗劇院入面開嘅演唱會。女歌手原名Anggun Cipta Sasmi國籍 印尼出世 (1974-04-29) 1974年4月29號（50歲）印尼爪哇省雅加達職業歌手音樂類印尼文流行音樂英文流行音樂法文流行音樂活躍年代1986年到依家唱片公司SONY BMG網站www.anggunworld.com
晏冠·C·沙絲蔑（印尼文：Anggun Cipta Sasmi，1974年4月29號—）係一位印尼歌手，喺印尼爪哇省雅加達市出世。佢喺全球嘅歌星範圍入面，都幾出名下。佢重係成個亞洲入面，最成功嘅亞洲歌手。

介紹
呢位歌星喺印尼嘅首都雅加度出世，佢阿爸係個好出面嘅歌手，佢阿媽喺平時都係好鍾意唱歌，搞到佢喺7歲嗰陣（1981年）就上台表演唱歌，過咗兩年（1983年），佢就整咗第一張個人專輯出嚟，而佢嘅第一張個人專輯就係Dunia Aku Punya。不過佢好鍾意搖滾類嘅音樂，喺17歲嗰陣（1991年）就變咗成個亞洲入面，最有潛力嘅搖滾歌手。到咗佢19歲嗰陣（1993年），佢就想將自己嘅音樂發展到全球範圍入面，結果就去咗歐洲搵食。而佢嘅音樂係屬於沙啞入面嘅中低音，而歌曲嘅風格就係溝埋咗西方嘅開放音樂，重有東方嘅情感，有時重唔停咁出埋啲飛愫嘅嘢。

演藝界
佢啱啱出嚟嗰陣重係個印尼嘅女歌手。佢喺印尼入面，唱咗出嗮名嘅Mimpi同Tua Tua Keladi呢兩首歌。到咗1997年，佢同SONY BMG簽咗合同，重出咗第一張法文嘅專輯，後嚟又整咗好幾張英文同法文嘅專輯，結果就喺歐美地區入面出咗名，挾埋佢喺之前嚮印尼嗰陣整咗嘅歌帶，呢條友已經成功出咗超過22000000張歌帶，如估挾埋單曲嘅銷售量，佢一共係成功出咗25000000張歌帶喇，佢重係亞洲人到歐美地區入面，發展得最好嘅手，重係第一位亞洲歌手寫咗入去美國佬出版嘅標博雜誌入面。
本地製作

本地製作（英文：Local Production）係香港資深製作人伍健雄旗下嘅影視製作公司，主要製作電影，亦有製作電視劇同演唱會。

作品
呢個表唔完整，歡迎加料。
本多陽子

本多陽子 ，係日本嘅一個女藝人同埋配音員。
本地生產總值

喺經濟學上，本地生產總值（粵拼：bun2 dei6 sang1 caan2 zung2 zik6），又叫 GDP（縮寫自英文 gross domestic product），係一定時期（通常一年爲限）一個地區最終所產出嘅所有產品、勞務夾埋嘅市場總值。當中地區可以係一片大陸（例如北美洲嘅 GDP）、一個國家（例如中國嘅 GDP）、一個省（例如廣東嘅 GDP）或者一座城市（例如香港嘅 GPD）都得。
目前，喺嚴格嘅統計文件入面，英文術語 national gross domestic product（縮：'NGDP，可譯作國內生產毛額、國內生產總值）係指一國嘅生產總值，regional gross domestic product（縮：RGDP）係指一地區嘅生產總值。本地生產總值係衡量一地經濟發展狀況嘅基本指數。
而家中文入面好多時直接用縮寫 GDP，或者國內生產總值來稱呼省、市、區等唔係國嘅地方嘅生產總值。
本地生產總值同本地居民生產總值（GNP）係兩回事，本地生產總值係唔計地方間收入轉移。即係，本地生產總值講嘅係呢度出產咁多，本地居民生產總值講嘅係呢度/嗰度出產咗，當地入到袋咁多。比如，有外資喺A地開廠，佢帶咗班B地嘅工仔做嘢，呢間廠所有嘅產出，包埋外地工仔嘅人工，會計入A地本地生產總值，但班外地工走咗，佢哋份糧就計去B地嘅本地居民生產總值，就唔關A地事。

支出法
喺支出法度，GDP主要係一個地方所有消費者對最終產品、勞務嘅消費總量。喺簡單經濟入邊可以僅憑當地一年產品、勞務嘅消費量計出佢嘅GDP。
GDP=C+G+I+NX
其中：
C係當地消費總量
G係政府支出
I係投資總量
I=De+In
De - 即係depreciation，折舊（又叫固定資產成本）
In - 即係net investment，淨投資（包括各類資本）
NX係淨出口
NX=X-M
X（export）係出口量
M（import）係入口量
消費總量 - consumption（C）包含私人、屋企對產品、勞務嘅各類消費。（不過商家入貨、廠家買原料唔計入私人消費，而係屬私人投資。）
投資總量 - investment（I）係私人投資。包括營業過程中各類成本，比如設備、原料、人工、折舊等等。（注意，倉庫啲貨就算佢未用完/賣出，都照計入GDP度，因為佢入貨時就已經係一筆投資。）
政府支出 - government purchases（G）包括從中央到地方各級政權喺當地嘅各類支出，包括國防、法律、道路維修、橋隧修建同維護、教育、醫療……不過政府支出入面係唔包括轉交性收入，比如畀殘疾人、窮人嘅救濟金。
淨出口 - net exports（NX）出口價值量（X）減入口價值量（M）。之所以要計係因為當地企業嘅產出唔一定顯現晒喺當地嘅消費總量同政府開支當中，出口咗嘅嘢都係當地企業嘅所得，所以要計出口價值量；而之所以去咗入口價值量，係因為呢啲產品、勞務唔係當地生產所得。

收入法
收入法，又叫分配法，喺呢個面度，GDP係來自各要素嘅收入所得嘅總和，比如有薪金、利息、利潤、租金等等，總合埋一齊，就可以知道當地產出咁多嘢之後、收益有幾多。
GDP=W+R+i+Pr+Ti+De-Subsidy
其中
W（wages）係薪金
R（rents）係租金
i（interests）係利息
Pr（profits）係利潤
Ti（indirect tax）係間接稅淨額
De（depreciation）係折舊（固定資產成本）
Subsidy係補貼
本字

本字（粵拼：bun2 zi6）係指一啲字嘅本來寫法，同時下通用嘅寫法相對。「本字」呢箇詞可以係指「字形」上嘅原本寫法，亦可以指「語彙」──平時口講但又唔知點寫或者潦隻記音字，查實有字可寫。「本字」同「正字」係兩箇唔同概念。

字形上嘅本字
喺漢字嘅流傳過程中，有時字形會寫寫下變咗形，而變咗形嘅寫法成爲習慣乃至標準寫法，噉樣原先嘅寫法就嗌做時下通行寫法嘅「本字」。比如臺灣制定嘅字表入面，「教」字係標準寫法，但佢有本字，即係「敎」。

用字上嘅本字
正如《說文解字》話齊：「文者，物象之本；字者，言孳乳而寖多也。」意思係喺原先嘅象形符號嘅基礎上，以六書嘅造字法（好多係用形聲法）整咗一堆字出來。因爲語文發展緊，啲人有時將啲意思寄託喺已有嘅字上面，令到呢隻字含義變多，耐咗啲人就新造隻字，分擔原字嘅意義，噉樣原字就成爲「本字」。比如：
「其」「箕」。「其」嘅甲骨文寫法表示佢嘅原意係「筲箕」，後來「其」以假借用法表示「佢」等等嘅含義，後來就喺「其」上面加竹字頭表示本義「箕」。
「舍」「捨」。原本「捨」係寫成「舍」，比如十三經入面就噉寫。後來啲人爲咗分開「宿舍」同「捨棄」，就加箇剔手邊就分開。
「采」「彩」「採」。「采」嘅本義就係「採摘」（據甲骨文），後來將諸如「風采」「色彩」呢啲含義加諸隻字，於是作咗「採」「彩」分流咗呢啲意義。

語彙上嘅本字
因爲舊時文人寫文言而唔多寫白話，而口語都係口頭承傳，所以好多講法究竟點寫啲人唔識，後來白話文運動興起，於是就有搵番本字嘅需求。對於呢啲口頭話要點樣寫，有幾種處理：
搵本字。但有啲時候本字可能比較古董，或者同口語發音脫節（音轉現象），要推廣無咁易。
訓讀，將呢箇意思寄託喺家下多人識嘅字，而唔理佢嘅字音。不過訓讀過多嘅話，會搞到字嘅讀法好亂，無益於書面化。
記音字。搵同音或者諧音字記音。呢種做法其實係六書嘅一種，叫「假借」，比如「然」嘅本義係「燃」（即係然係燃嘅本字），後來爲咗表達「然也」之類嘅抽象概念，就攞佢來記音。
作字。作隻字入去。喺粵文中係常用做法（見粵字），此外重有吳字、臺閩字、蜀字，華北地方嘅官話亦有佢哋作嘅字。
此外對於用拼音字（白話字）有番幾年嘅唐話，佢哋會將唔識寫嘅字寫成拼音，或者乾脆通篇寫拼音。

本字同正字
本字唔等同於正字。「正」係相對「誤」「訛」而言，而「本」祇係「原本」噉解，而無判明係咪「錯」。比如將「日曆」寫成「日歷」，會話噉係寫錯咗，正字係「日曆」，但係「嘅」同「忌」（諸如一系列嘅各家本字）之間就唔係「啱」同「錯」嘅問題。
本多勇喜

本多勇喜（1991年1月2號—）係日本足球員，司職後衞，效力京都不死鳥。
本多真梨子

本多真梨子 ，係日本嘅一個女藝人同埋配音員。
本多知惠子

本多知惠子（1963年3月28號—2013年2月18號）係日本嘅一個女藝人同埋配音員。
本地遊

本地遊，又叫本土遊，係旅遊嘅一種，遊覽自己住緊嘅地方，唔使出境，比出國遊埠有更大彈性。
2020年武漢肺炎大爆發，國與國之間嘅遊埠活動大受影響，令本地遊開始多人留意。
本多剛

本多剛（1981年5月20號—）係日本足球員，司職中場，效力過甲府風林。
木村允彥

木村允彥（1984年10月1號—）係日本足球員，司職後衞，效力過FC岐阜，及岡山綠雉。
木村千咲

木村千咲 ，係日本嘅一個女藝人同埋配音員。
木村亮俊

木村亮俊 ，係日本嘅一個男配音員。

配音作品一覽
呢個表唔完整，歡迎加料。
木村哲昌

木村哲昌（1972年1月24號—）係日本足球員，司職後衞，效力過甲府風林，及市原JEF聯。
木村圓

木村圓 ，係日本嘅一個女藝人同埋配音員。
木村孝

木村孝（1979年5月8號—）係日本足球員，司職中場，效力TDK。
木村亞希子

木村亞希子 ，係日本嘅一個女藝人同埋配音員。
木村勝太

木村勝太（1988年10月17號—）係日本足球員，司職後衞，效力過甲府風林，松本山雅，富山勝利，及盛岡仙鶴。
木村和司

木村和司（粵拼：muk6 cyun1 wo4 si1；日文：木村 和司(Kimura Kazushi)；1958年7月19號—）係個日本足球員。

日本國家隊
木村和司喺1979年到1986年間爲日本隊出場54次，入咗26波。
李冠洪

李冠洪，香港親中派政治人物兼鄉議局人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會鄉議局界委員。
2022年，佢喺李家超無提政綱嘅情況下，有份提名李家超參與2022年香港行政長官選舉。
李冠華

李冠華，香港親中派政治人物。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
李冰

李冰係戰國時代秦國好出名嘅水利工程專家，擔任蜀郡郡守嗰陣，同佢個仔（二郎）一齊起咗都江堰，得到鄉民嘅敬仰，經歷代追贈，大清光緒期間李冰被封做「通佑顯惠襄護王」。

一生
秦昭王五十一年（前256年）左右升做蜀郡守。佢同佢個仔主持設計重起咗喺成都北部嘅都江堰，通洪水又得，灌溉又得，為成都平原做天府之國奠定咗非常重要嘅基礎。佢喺蜀郡重主持興辦咗其他水利工程，又修築橋梁，喺廣都主持開鑿鹽井等，為開發成都平原、發展農業生產做咗重大貢獻。佢亦都修築咗一條連接中原、四川同雲南嘅五尺道。

傳說
傳說二郎神嘅形象係參考佢個仔李二郎嘅。
李冠渝

李冠渝（英文：Bella Lee，10月18號—），係香港女演員，主要活躍喺Youtube頻道「冬OT」，2021年憑參加ViuTV戲劇節目《YOLO的練習曲》而令佢更出名。
李冠渝做緊香港電台第五台節目《認真香港》其中一位客席主持。佢本身喺香港浸會大學歷史系畢業，之後做過香港航空空中服務員，辭職後再繼續做幕前工作。
李冰冰

李冰冰（1973年2月27號—）係中華人民共和國女演員。
數值積分

數值積分（英文：Numerical integration）係數值分析入面計算積分數值嘅方法。
數你條命

《數你條命》（英文：Ask A Depp Question）係香港電視廣播有限公司嘅玄學節目，由陳欣茵、吳兆麟同「靈魂談判師」Depp做主持，由2023年6月26號到7月7號逢禮拜一到五22:30到23:00喺J2播。節目入面「靈魂談判師」Depp會同嘉賓講解佢哋身邊嘅數字背後嘅「玄機」。
數值分析

數值分析係用近似值（Approximation）去處理數學分析問題嘅算法研究。
數及縣

數及縣（粵拼：sok3 gwo2，越南文：Huyện Sốp Cộp）係越南山羅下轄嘅一個縣。
數唔到名詞

數唔到名詞係種名詞分類，指數唔到數目嘅嘢，相反係數到名詞。好似英文同其他歐洲語文咁樣，數唔到名詞唔可以出現眾數，但漢語就無咁樣分。
數入

數入（count-off / count-in）喺音樂上係指用某啲方法喺一場音樂表演臨開始之前俾表演者準備進入首音樂嘅節奏。例如係一班人一齊演奏樂器嗰陣，帶頭嗰個負責「1 2 3 4，1 2 3 4...」噉數拍子，等在座嘅表演者一齊進入拍子，跟住就一齊開始演奏。
林鼓子

林鼓子 ，係日本嘅一個女藝人同埋配音員。
枚州

枚州（粵拼：mui4 zau1，越南文：Mai Châu）係越南和平省下轄嘅一個縣。
枚方

枚方係日本大阪府一個中核市，人口41萬。
果

果，植物研究學又叫果實，係被子植物特有嘅繁殖器官。植物本身向人類畀嘅食物部位方面，果係最多。大多數嘅果都生喺枝頭度，有部分果生喺樹幹或葉或地底度。一啲生食得嘅果會叫做生果。

結構
唔理係咩果都好，佢包括咗果皮同籽兩部分。熟咗嘅果啲皮細胞分化成外果皮，中果皮同內果皮三部分。其中：
外果皮：果最出面嗰埐皮。
中果皮：果中間好多汁嘅肉質部分
內果皮：果最入面比較硬嘅核
籽：核入面嘅仁。

分類
喺植物研究學嚟講，一般係由受精後嘅子房加埋花托等部分開花授粉後發育而嚟。果重可以分成以下幾個種類：
按果種嚟分，可以分成3大類：
單果：植物嘅一朵花凈得條雌蕊，之後凈形成一隻果。
聚合果：植物嘅一朵花有好多條分開嚟生嘅單雌蕊，之後每條雌蕊都係同一梗度出一隻果。
復果（聚花果）：有成隻花序發育而成。
其中單果嘅品種最多。
按自行性嚟分，可以分成5大類：
漿果：肉嫩多汁，中果皮肉質化，柔嫩而多汁。
莢果：自己識開裂。果熟咗之後識喺背脊同肚腩條罅度爆出嚟。
翼果：果皮生咗對翼，可以藉著風嚟四圍飛，令啲籽可以四圍傳。
核果：果心硬到好似啲磐石噉。
蒴果：入面嘅籽識跟住風四圍飆或噴出嚟。
按真假嚟分，可以分成2大類：
真果：由子房發育而成嘅果。
假果：由唔係子房嘅其它部位發育而成嘅果。
枚山

枚山（越南文：Mai Sơn）係越南山羅下轄嘅一個縣。